open-index/open-wikipedia-markdown huggingface dataset:
Alfa Romeo Stelvio

**Alfa Romeo Stelvio** on Alfa Romeon vuodesta 2016 lähtien valmistama crossover-tyyppinen automalli, joka esiteltiin Los Angelesin autonäyttelyssä marraskuussa 2016. Stelvio perustuu samalle FCA Giorgio -pohjalevylle kuin Alfa Romeo Giulia.

Vuoden 2017 Euro NCAP -kolaritestistä Stelvio sai tulokseksi täydet viisi tähteä. 

Bensiinimoottorit ovat nelisylinterinen 2,0-litrainen (200/280&nbsp;hv) ja 2,9-litrainen V6 (510&nbsp;hv), joka on Quadrifoglio-mallin moottorina. Kaikkien bensiinimoottorien yhteydessä on neliveto. Dieselmoottori on 2,2-litrainen (160/190/210&nbsp;hv), jonka kaksi pienitehoisinta versiota ovat lähtöhintaisena takavetoisia. Neliveto on valittavissa 190-hevosvoimaisen yhteyteen lisävarusteena. Kaikkien moottorien yhteydessä voimansiirtona on kahdeksanportainen automaattivaihteisto. 

Los Angelesin autonäyttelyssä marraskuussa 2019 esiteltiin pieniä uudistuksia kokenut Stelvio. Suurimmat muutokset kohdistuivat sisustaan, jossa uudistettiin muun muassa keskikonsolia. Auto sai myös 8,8-tuumaisen kosketusnäytön. 

## Lähteet

## Aiheesta muualla

* Stelvio Alfa Romeon kotisivuilla
Volkswagen Atlas

**Volkswagen Atlas** on Volkswagenin vuodesta 2016 lähtien valmistama suurikokoinen crossover-tyyppinen automalli, jonka ulkomuoto perustuu vuonna 2013 esiteltyyn Volkswagen CrossBlue -konseptiautoon. Kiinassa, Lähi-idässä, Meksikossa ja Venäjällä mallin nimenä on **Volkswagen Teramont**.

Pohjois-Amerikan ja Kiinan lisäksi malli tulee myyntiin Euroopassa ainakin Venäjällä ja mahdollisesti myös muissa maissa. Autosta tuli vuonna 2019 markkinoille lyhyempi ja viistoperäisempi Atlas Cross Sport -niminen versio.

Atlaksen moottorivaihtoehtoina ovat nelisylinterinen turboahdettu 2,0-litrainen (238&nbsp;hv) sekä 3,6-litrainen V6 (280&nbsp;hv). Molempien moottorien yhteydessä on kahdeksanportainen automaattivaihteisto ja etuveto, mutta V6-moottorin yhteyteen saa valinnaisena nelivedon. Teramontin moottorivaihtoehdot ovat turboahdetut nelisylinterinen 2,0-litrainen (186/220&nbsp;hv) sekä 2,5-litrainen V6 (299&nbsp;hv). Molempien yhteydessä on aina seitsemänportainen DSG-kaksoiskytkinvaihteisto ja neliveto. 

Chicagon autonäyttelyssä helmikuussa 2020 esiteltiin kasvojenkohotuksen kokenut malli. Suurimmat uudistukset kohdistuivat keulan ilmeeseen, jota muokattiin Atlas Cross Sportia vastaavaksi. Lisäksi myös nelisylinterisen moottorin yhteyteen tuli saataville neliveto. 

## Lähteet

## Aiheesta muualla
Antti Parviala

**Antti Aleksander (Aleki, Aliki****) Parviala** (vuoteen 1906 **Anders Aleksander  Majander**; 27. tammikuuta 1876 Himanka – 24. lokakuuta 1959 Helsinki) oli Valion pitkäaikainen toinen&nbsp;johtaja&thinsp; vuosina 1910–1945. Hänen vastuullaan oli osuusmeijerien liittäminen vuonna 1905 perustetun Voinvientiosuusliike Valion piiriin. Valion meijerien määrä seitsenkertaistui hänen 36 vuotta kestäneen työuransa aikana.

## Elämä
Anders Majander syntyi Himangalla kauppias Anders Majanderin perheeseen. Perhe asui Kannuksessa vuoteen 1882 ja muutti sieltä Pyhäjärvelle, poika kävi koulunsa. Isä  jatkoi siellä kaupanpitoa. Äiti, Margareta hoiti kirkonkylän postiasemaa.

Anders lähetettiin kouluun Kokkolaan ja sieltä kauppakouluun Kuopioon, josta hän valmistui 1896. Ensimmäinen työpaikka oli vaasalaisen Laurellin tukkuliikkeen voinostajana. Vuonna 1900 hän siirtyi hankolaiseen “Suomalaiseen voinvientiliikkeeseen” ja 1903 edelleen voinvientiliike Temperaton toimitusjohtajaksi. 

Tästä tehtävästä hänet kutsuttiin Valion toiseksi johtajaksi 1910 ja hän toimi tässä tehtävässä vuoteen 1946, jolloin hän jäi eläkkeelle. Yhtiöön perustettiin 1910 johtokunta, joka muodostui toimitusjohtajasta, toisesta johtajasta ja teknillisestä johtajasta. Uusitun yhtiösäännön mukaan toimitusjohtajan oli tehtävä päätökset yhdessä vähintään yhden johtokunnan jäsenen kanssa. 

Voista oli tullut Suomen (suuriruhtinaskunnan) tärkein vientituote. Voin tuotannon määrä ja laatu olivat nouseet, kun separaattorit yleistyivät 1800-luvun lopulta alkaen. Valio ja yksityiset voinviejät kilpailivat tuotetusta voista, ja molemmat tahot pyrkivät sitomaan meijereitä omaan piiriinsä. Varsinkin osuuskuntamuotoinen Valio vaati jäsenmeijereiltään ehdotonta uskollisuutta, eikä niiden sallittu myydä voita kilpailijoille. 
 
Parvialan tehtävänä oli rakentaa koko maan kattava osuusmeijeriverkosto, jonka turvin voitiin varmistaa keskeytymätön voin vienti. 1880-luvun lopulta lähtien voita oli alettu viedä Hangosta pääasiassa Englantiin ympärivuotisesti, kun höyrylaivoihin alettiin tehdä jäävahvistuksia. 
 
Valiosta tuli pian perustamisensa jälkeen Suomen selvästi suurin voinviejä.

Parviala asui Hangossa vuoteen 1921, jolloin hän siirtyi Helsinkiin perustettuun Valion pääkonttoriin. Hän vaikutti hankolaisessa paikallispolitiikassa ja uskonnollisessa elämässä Christian Endeavor -nimisen yhteisön piirissä. Laajemminkin hän toimi suomalaisissa uskonnollisissa järjestöissä, kuten Merimieslähetysseurassa. Hänen puolisonsa oli vuodesta 1902 Elin Hendunen. Tämän kuoltua hän avioitui 1929 Ester Otsakorven kanssa. Avioliitto päättyi kuitenkin jo seuraavana vuonna. Eläkkeelle jäätyään hän asui Helsingissä.

## Huomautukset

## Lähteet
Azerbaidžan kesäolympialaisissa 2000

**[[Azerbaidžan]]** osallistui Sydneyn kesäolympialaisiin vuonna 2000 31 urheilijan joukkueella, jotka osallistuivat kahdeksaan eri lajiin. Lipunkantajana sekä avajaisissa että loppujuhlallisuuksissa toimi Namiq Abdullayev. Maa saavutti kisoissa kolme mitalia, joista kaksi oli kultaisia ja yksi pronssinen.

## Lähteet
Azerbaidžan kesäolympialaisissa 1996

**[[Azerbaidžan]]** osallistui Atlantan kesäolympialaisiin vuonna 1996 23 urheilijan joukkueella, jotka osallistuivat yhdeksään eri lajiin. Lipunkantajana sekä avajaisissa että loppujuhlallisuuksissa toimi Nazim Hüseynov. Maa saavutti kisoissa yhden hopeisen mitalin.

## Lähteet
Jahankat

**Jahankat** (myös *jahanket*, *diakhanket*) ovat alkuperältään soninkelainen kansanryhmä Gambiassa, Senegalissa, Guineassa ja Malissa. He puhuvat yleisemmin mandinkaa kuin soninkea. Jahankoja arvioidaan olevan noin 60&nbsp;000 henkeä.

Jahankojen uskotaan olevan peräisin Macinan fulbevaltion Diasta, josta he muuttivat Bafingjoen varrelle nykyisen Malin länsiosaan. 1600-luvulla jahankojen asutuksia syntyi tärkeille kauppareiteille Gambiaan ja Senegaliin.

Jahankat ovat hartaita muslimeja, jotka toimivat usein muslimipappeina. He harjoittavat myös kaupankäyntiä ja työskentelevät eri ammateissa.

## Lähteet
He elävät öisin

**He elävät öisin** (*They Live by Night*) on Nicholas Rayn ohjaama yhdysvaltalainen film noir vuodelta 1948. Se perustuu Edward Andersonin romaaniin *Thieves Like Us*. Poliiseja pakenevasta rikollisesta nuorestaparista kertovan elokuvan pääosissa näyttelevät Farley Granger ja Cathy O’Donnell. Elokuva oli Nicholas Rayn ensimmäinen pitkä näytelmäelokuva.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

Robert Altman ohjasi samasta tarinasta uusintaversion *[[Varkaita kuten me]]* (1972).

## Lähteet

## Aiheesta muualla
* 
* 
*
A Lyga -kausi 2016

**A Lyga -kausi 2016** on Liettuan jalkapallon korkeimman sarjatason, A Lygan, 27. kausi.

## Runkosarja
### Runkosarjan sarjataulukko

## Mestaruusvaihe
### Mestaruusvaiheen sarjataulukko

## Putoamiskarsinta
### Ensimmäinen osaottelu

### Toinen osaottelu

## Lähteet
Kannas – matkaopas

**Kannas – matkaopas** (Kannas Suomalainen matkaopas) on Suomalainen matkaopas -sarjaan kuuluva kirja, jonka on kirjoittanut Markus Lehtipuu ja kustantanut Suomalainen matkaops. Se sisältää pitäjäkohtaiset oppaat Karjalankannaksen alueelta. Lisäksi kirjassa esitellään alueella asuvien ihmisten elämää, historiaa, sekä neuvotaan matkaan liittyvissä käytännön asioissa, kuten rahan vaihtaminen ja viisuminen hakeminen.

Kirjasta on vuoteen 2016 mennessä julkaistu kaksi painosta. Teos on rinnakkainen Karjala – matkaopas -teokselle.

## Lähteet
The Firm (hip hop -yhtye)

**The Firm** oli yhdysvaltalainen vuonna 1996 perustettu hip hop -yhtye. Sen muodostivat Nas, AZ ja Foxy Brown, joiden lisäksi Nature ja Cormega olivat vuorotellen osana yhtyettä.

## Historia
Yhtyeen varhaisin muoto syntyi, kun AZ, Cormega ja Foxy Brown vierailivat Nasin albumin *[[It Was Written]]* (1996) kappaleella "Affirmative Action". Nas, tuottajat Dr. Dre ja Trackmasters sekä manageri Steve Stoute päättivät muodostaa tästä newyorkilaisen superyhtyeen. Cormega korvattiin Naturella, mikä johti Cormegan ja Nasin välien tulehtumiseen. Myös 50 Centiä ja Mary J. Bligeä kaavailtiin mukaan osaksi yhtyeen kokoonpanoa, mikä ei kuitenkaan toteutunut.

The Firm julkaisi Dr. Dren ja Trackmastersin tuottaman esikoisalbuminsa vuonna 1997. *[[The Album (The Firmin albumi)|The Albumin]]* vastaanotto oli pettymys, ja yhtyeen jäsenet keskittyivät sen jälkeen soolouriinsa.

Vuonna 2020 The Firm esiintyi Nasin *King's Disease -*albumilla kappaleessa "Full Circle". Kokoonpanon muodostivat Nas, AZ, Foxy Brown ja Cormega, ja myös Dr. Dre esiintyi kappaleella.

## Diskografia

## Lähteet
Huijarit

**Huijarit** () on Stephen Frearsin ohjaama yhdysvaltalainen jännityselokuva vuodelta 1990. Vakava, pessimistinen tarina petostentekijöiden vaikeasta työstä perustuu Jim Thompsonin samannimiseen, suomeksikin ilmestyneeseen romaaniin (1963, suom. 1994). Elokuvan pääosia esittävät Anjelica Huston, John Cusack ja Annette Bening.

## Tarina

Hevoskilpailuhuijauksiin erikoistunut mafian apuri (Huston) joutuu hoitamaan pikkukeikkoja tekevää poikaansa (Cusack) tämän saatua pahan iskun vatsaansa. Omat työt kärsivät, ja hän joutuu kohtaamaan myös poikansa suuremmista keikoista unelmoivan naisystävän (Bening). Poika joutuu kahden vahvan naisen puristukseen. Tilanteet kärjistyvät kohtalokkaiksi ratkaisuiksi.

## Roolit

## Vastaanotto ja jälkimaine
Elokuva tuotti neljä Oscar-ehdokkuutta: Hustonille ja Beningille heidän rooleistaan, Westlakelle käsikirjoituksesta ja Frearsille ohjauksesta.

*[[The New York Times]]in* kriitikot valitsivat *Huijarit* vuonna 2004 yhdeksi kaikkien aikojen tuhannesta parhaasta elokuvasta maailmassa. *[[Video-opas|Video-oppaassa]]* vuodelta 1994 Asko Alanen antoi elokuvalle täydet viisi tähteä, mikä vastaa sanallista arviota ”elämää suurempi elokuva”.

## Lähteet

## Aiheesta muualla
* 
*
Käärmeenpesä

**Käärmeenpesä** (*The Snake Pit*) on Anatole Litvakin ohjaama yhdysvaltalainen draamaelokuva vuodelta 1948. Psykiatriseen sairaalaan sijoittuva tarina perustuu Mary Jane Wardin omaelämäkerralliseen romaaniin *Käärmeenpesä* (Mantere 1948), ja sen pääosaa näyttelee Olivia de Havilland.

## Juoni
Virginia Cunningham herää mielisairaalassa, muttei muista miten on sinne päätynyt. Hän vaikuttaa skitsofreniapotilaalta ja on kadottanut yhteytensä todellisuuteen niin, ettei tunnista edes aviomiestään. Häneen kohdistetaan erilaisia hoitomuotoja: hypnoosissa hän ajelehtii nykytodellisuuden ja muistojensa välillä. Hän näkee näkyjä sairaalasta käärmeiden pesänä.

## Vastaanotto ja jälkimaine
Elokuva sai Oscar-palkinnon äänityksestään, ja oli sen lisäksi ehdolla parhaan naispääosan (de Havilland), parhaan ohjauksen (Litvak), parhaan musiikin (Alfred Newman) ja parhaan elokuvan kategorioissa.

*[[The New York Times]]in* kriitikot valitsivat *Käärmeenpesän* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Believe (Justin Bieberin albumi)

**Believe** on kanadalaisen laulajan Justin Bieberin kolmas studioalbumi, joka julkaistiin 15. kesäkuuta 2012. Albumi nousi listaykköseksi Yhdysvaltojen Billboard 200 -listalla.

## Singlet
Albumin ensimmäinen single ”Boyfriend” julkaistiin 26. maaliskuuta 2012, ja se nousi toiselle sijalle Yhdysvaltojen Billboard Hot 100 -singlelistalla, minkä lisäksi se oli iTunesin myydyin kappale 32 maassa. Singleä myytiin 521&nbsp;000 digitaalista kappaletta ensimmäisellä viikolla, mikä on historian parhaita viikkomyyntejä digitaaliselle julkaisulle. Lisäksi kappaleen musiikkivideo teki katsojaennätyksen Vevo-videopalvelussa. Videota katsottiin 8 miljoonaa kertaa 24 tunnin sisällä sen lataamisesta.

Albumin kolmantena singlenä julkaistiin ”Beauty and a Beat” 24. lokakuuta 2012. Bieber rikkoi toistamiseen ennätyksen Vevo-videopalvelun katsotuimpana videona 24 tunnin aikana videon lataamisesta. Musiikkivideo keräsi vuorokaudessa 10,6 miljoonaa näyttökertaa.

## Julkaisu ja vastaanotto
*Believe* julkaistiin 15. kesäkuuta 2012. Albumia myytiin Yhdysvalloissa 374&nbsp;000 kappaletta sen julkaisua seuranneen viikon aikana, ja se nousi Billboard 200 -albumilistan kärkeen. Marraskuuhun 2012 mennessä albumia oli myyty Yhdysvalloissa platinaan oikeuttava määrä eli yli miljoona kappaletta. 20. toukokuuta 2016 Yhdysvaltain levyteollisuutta edustava RIAA-järjestö ilmoitti, että albumi on myynyt Yhdysvalloissa kolminkertaista platinaa eli kolme miljoonaa kappaletta.

### Arvostelut
* Metacritic: 68/100
* Allmusic: 
* Rolling Stone: 

## ''Believe Acoustic''
29. tammikuuta 2013 Bieber julkaisi *Believe Acoustic* -nimisen remix-albumin, joka sisälsi akustisia versioita *Believe*-albumin kappaleista sekä kolme uutta kappaletta (”Nothing Like Us”, ”Yellow Raincoat” ja ”I Would”). Albumi nousi Billboard 200 -albumilistan ykköseksi.

## Kappaleet
#
#
#
#
#
#
#
#
#
#
#
#
#

**Deluxe Edition**
#
#
#

**Spotify**
#

## Lähteet

## Aiheesta muualla
* Believe Discogsissa
Hurrikaani Matthew

**Hurrikaani Matthew** oli lokakuussa 2016 Karibialla liikkunut vahva trooppinen hirmumyrsky, joka vaikutti Haitiin, Jamaikaan, Kuubaan, Dominikaaniseen tasavaltaan ja Bahamaan ja joka liikkui pitkin itärannikkoa Kaakkois-Yhdysvalloissa, erityisesti Floridassa, Georgiassa, Pohjois-Carolinassa ja Etelä-Carolinassa. Se oli voimakkain alueella riehunut hirmumyrsky vuoden 2007 hurrikaani Felixin jälkeen.

Matthew oli vuoden 2016 Atlantin hurrikaanikauden neljästoista trooppinen sykloni, kolmastoista myrsky, viides hurrikaani ja toinen voimakas hurrikaani. Se kehittyi voimakkaasta trooppisesta itäaallosta, joka liikkui Afrikan rannikolla 22. syyskuuta ja joka jatkoi matkaansa länteen. Se voimistui ja luokiteltiin trooppiseksi myrskyksi 28. syyskuuta, kun se sijaitsi itään Leewardsaarista. Päivää myöhemmin se oli jo voimistunut hurrikaaniksi Leewardsaarilla ja jatkoi nopeaa kehitystään vahvistuen viidennen luokan hurrikaaniksi Saffirin–Simpsonin hurrikaaniasteikolla.

Kyseessä oli voimakkain hurrikaani Floridan itäosassa yli sataan vuoteen. Hurrikaani aiheutti paljon tuhoja Haitilla, missä raportoitiin aluksi, että melkein 300 ihmistä on kuollut myrskyn takia.

Myöhemmin Haitin kuolleiden määrän ilmoitettiin olevan lähes 900. Vaikka Matthew saapui Yhdysvaltoihin heikentyneenä, sen sateet ja myrskyvuoksi aiheuttivat paljon tulvia, ja ainakin 11 ihmistä menehtyi. Matthewin osuessa Haitiin tuulen nopeus oli 65&nbsp;m/s, mutta sen rantautuessa Yhdysvaltoihin enää 33&nbsp;m/s.

## Lähteet
Jyrki Saarikoski

**Jyrki Olavi Saarikoski** (12. kesäkuuta 1958 Helsinki) on suomalainen toimittaja, joka on työskennellyt 1980-luvun alusta Yleisradion ulkomaantoimittajana, erityisesti television A-ohjelmissa. Vuosina 1990–1995 hän oli Ylen kirjeenvaihtajana Moskovassa, ja hän on myöhemminkin raportoinut Venäjältä, Tšetšenian sodasta ja Ukrainan kriisistä sekä lyhyinä uutisjuttuina että laajoina dokumenttiohjelmina. Hän on tehnyt paljon juttuja myös Afrikasta.

Alppilan yhteislyseon jälkeen Saarikoski opiskeli tiedotusoppia Tampereen yliopistossa ja toimi 1980–1981 ainejärjestön puheenjohtajana.

Jyrki Saarikosken tytär on aktivisti, toimittaja Atlas Saarikoski.

## Lähteet

## Aiheesta muualla
*Ulkomaantoimittaja Jyrki Saarikoski Yle Radio 1:n *Kuuluttajan vieraana*
*Jyrki Saarikoski Ritva-ohjelmatietokannassa
Antero Karvinen

**Eero Antero Karvinen** (s. 4. tammikuuta 1934 Keuruu) on kenraalimajuri evp, joka toimi Maanpuolustuskorkeakoulun ensimmäisenä rehtorina. 

Karvisen vanhemmat olivat lääkäri Yrjö Karvinen ja sairaanhoitaja Kirsti Kauhanen. Hänen puolisonsa vuodesta 1952 on Mirja Raina Marita Erola. Karvinen tuli ylioppilaaksi 1956 ja valmistui Kadettikoulusta 1958, valtiotieteen kandidaatin tutkinnon hän suoritti 1973. Karvinen toimi Uudenmaan jääkäripataljoonan ja Kadettikoulun kouluttajana 1958–1967, Puolustusministeriön toimistoupseerina 1970–1972, Sotakorkeakoulun opettajana 1972–1977 ja koulun johtajana 1988–1992. Uudenmaan rakuunapataljoonan komentaja Karvinen oli 1977–1980, Puolustusvoimain pääesikunnan tiedotusosaston päällikkö 1980–1981 ja operatiivisen osaston päällikkö 1981–1985, parlamentaarisen puolustustoimikunnan sihteeri 1985–1987 ja Maanpuolustuskorkeakoulun rehtori 1992–1993. Karvinen toimi myös muun muassa Sotatieteellisen seuran varapuheenjohtajana, Paasikivi-seuran valtuuskunnan jäsenenä ja Korkeimman oikeuden sotilasjäsenenä. Hänet ylennettiin vänrikiksi 1953, luutnantiksi 1959, yliluutnantiksi 1962, kapteeniksi 1965, majuriksi 1970, everstiluutnantiksi 1975, everstiksi 1982 ja kenraalimajuriksi 1988.  

## Lähteet
Kari Ahola

**Kari Ahola** (28. huhtikuuta 1953 Ruovesi – 24. syyskuuta 2015 Tampere) oli suomalainen elokuvaaja, joka työskenteli televisiokuvaajana Yleisradiossa etenkin ulkomaanreportaasien ja -dokumenttien parissa.

Ahola opiskeli 1970-luvulla Taideteollisessa korkeakoulussa ja Yleisradion ammattiopistossa. Hän työskenteli 1980-luvulla Pariisissa Erkki Toivasen ja Riitta Pihlajamäen kanssa, sitten Neuvostoliitossa ja Venäjällä monien Moskovan-kirjeenvaihtajien apuna. 1990-luvun alussa hän jäi freelanceriksi, mutta jatkoi työskentelyä Yleisradion tuotannoissa. Hän kuvasi myös muun muassa dokumentin purjelaiva Estellen matkasta Suomesta Angolaan, monia Lisa Hovinheimon kulttuuridokumentteja sekä Ville Haapasalon matkasarjan *[[Venäjän halki 30 päivässä]]*. Hänen harrastuksiinsa kuului metsänhoito, josta hän teki useita televisio-ohjelmia metsänhoitaja-viestintäyrittäjä Jyri Makkosen kanssa.

## Lähteet

## Aiheesta muualla
*
Högholmenin linnasaari

**Högholmen** on varhaiskeskiajalla käytössä ollut linnasaari. Se sijaitsee Hiittisten kylän itäpuolella ja on toiminut viikinkien idäntien levähdyspaikkana. Jyrkkärantaisen Högholmenin pinta-ala noin hehtaarin. Saaren korkein kohta on noin kymmenen metriä merenpinnan yläpuolella. Saarella on tehty arkeologisia kaivauksia 1800-luvun lopulla sekä 1970-luvulla. 

Högholmenin jyrkän rantakallion edustalta on löydetty jäänteitä suurista satamalaitteista, jotka on ajoitettu 1300-luvun jälkipuolelle.  Alun perin satama oli Högholmenin eteläpuolella, muutaman kilometrin päässä olevan matalan Kyrksundetin rannalla. Kyrksundet oli liian matala käyttöön tulleille järeille koggeille, minkä vuoksi satama siirrettiin Högholmenin suojaisalle kalliosaarelle, jonne myös syvällä kulkevat alukset pääsivät. Johan Nikula on ehdottanut Högholmenia 1300-luvulla tunnetun Wartholmin linnan paikaksi, mutta muitakin mahdollisia sijaintipaikkoja on.

## Lähteet
Lisa Hovinheimo

**Lisa Hovinheimo** (s. 1938) on suomalainen toimittaja ja televisio-ohjaaja, joka työskenteli pitkään Yleisradiossa etenkin kulttuuriaiheiden parissa. Vuonna 2006 hänelle myönnettiin elämäntyöstään tiedonjulkistamisen valtionpalkinto.

Hovinheimo on tehnyt televisio-ohjelmia eri taiteenlajeista sekä muun muassa Suomen sukukansoista, neuvostoliittolaisista taiteilijoista ja muista Venäjän ja Viron aiheista. Hän jäi eläkkeelle Yleisradiosta vuonna 2001 mutta on senkin jälkeen jatkanut työtään freelancerinä.

Lisa Hovinheimo lähti talvisodan alla perheensä mukana evakkoon Karjalasta ja kävi koulunsa Savonlinnassa. Hänen isänsä oli kotoisin Venäjältä ja äiti Laatokan Karjalasta. Hovinheimo pääsi ylioppilaaksi Savonlinnan tyttölyseosta vuonna 1958 ja opiskeli sitten kieliä Helsingin yliopistossa. Journalistin uransa hän aloitti kulttuuritoimittajana Suomen Tietotoimistossa ja siirtyi sitten Yleisradion televisiotoimittajaksi.

## Lähteet

## Aiheesta muualla
*
Ron Mueck

**Ron Mueck** (s. 1958 Melbourne) on australialainen kuvanveistäjä, jonka veistämät hahmot ovat hätkähdyttävän realistisia, mutta aina luonnollisesta koostaan poikkeavia, joko monumentaalisen suuria tai pienoisveistoksia. Mueck kuuluu hyperrealistisen kuvanveiston keskeisimpiin taiteilijoihin . 

Mueck oppi kädentaidot saksalaissyntyisiltä vanhemmiltaan, jotka olivat molemmat nukentekijöitä, jollaisena hän toimi itsekin ennen taiteilijauraansa. Myöhemmin hän työskenteli toistakymmentä vuotta elokuvien ja mainosten erikoistehosteiden ja pienoismallien parissa. Näitä taitojaan hän hyödyntää taiteellisessa työssään. Hänellä ei ole muodollista taidekoulutusta.

Mueck aloittaa veistoksen tekemisen perinteisen kuvanveistäjän tavoin muovailemalla savimallin, jonka hän valaa pronssin sijaan silikoniin tai lasikuituun ja viimeistelee erilaisilla materiaaleilla. Veistoksissaan Mueck tavoittaa henkilöhahmojensa ilmeissä, eleissä ja asennoissa hetken, johon katsoja kykenee samastumaan. Teosta tarkkaillessa katsoja tulee luoneeksi sille oman tarinansa. 

## Näyttelyitä
Taiteellisen läpimurtonsa Mueck teki vuonna 1997 taiteenkeräilijä Charles Saatchin järjestämässä Sensation-näyttelyssä Lontoossa, jolloin hänen pienoisveistoksensa *Dead Dad* nousi huomion keskipisteeksi. Laajempaa kansainvälistä kuuluisuutta hän sai vuoden 2001 Venetsian biennaalissa viisimetriä korkealla veistoksellaan *Boy*. Vuonna 2016 Mueckilla oli ensimmäinen pohjoismainen näyttely Sara Hildénin taidemuseossa Tampereella. Näyttelyn näki vähän yli 115 000 katsojaa, mikä on museon ennätysmäärä.

## Lähteet

## Aiheesta muualla
*Sara Hildénin taidemuseo
Ceppo Morelli

**Ceppo Morelli** on kunta Pohjois-Italiassa Verbano-Cusio-Ossolan maakunnassa Piemonten alueella. 
Ceppo Morellin naapurikunnat ovat Antrona Schieranco, Bannio Anzino, Carcoforo, Macugnaga ja Vanzone con San Carlo sekä Sveitsin Valais’ssa Saas-Almagell.

## Lähteet
Ghiffa

**Ghiffa** on kunta Pohjois-Italiassa Verbano-Cusio-Ossolan maakunnassa Piemonten alueella. 
Ghiffan naapurikunnat ovat Arizzano, Bee, Castelveccana (VA), Laveno-Mombello (VA), Oggebbio, Porto Valtravaglia (VA), Premeno ja Verbania.

## Lähteet

## Aiheesta muualla
Stridsvagn m/41

**Stridsvagn m/41** oli ruotsalainen keskiraskas panssarivaunu. Vaunu perustui tšekkoslovakialaisen TNH-panssarivaunun suunnitelmille ja sitä valmistettiin lisensillä Ruotsissa. Stridsvagn m/41 säilyi Ruotsin armeijan käytössä aina vuoteen 1957 ja sen alustalle rakennettu Pvb 301-kuljetuspanssarivaunu aina 1970-luvulle saakka.

## Tausta
Ruotsin armeija osoitti kiinnostusta uuden panssarivaunun hankintaan vuonna 1939 ja maaliskuussa samana vuonna tšekkoslovakialainen ČKD tarjosi myytäväksi 50 kappaletta TNH-panssarivaunuja, jotka saivat mallinimen TNH-sv. Tšekkoslovakia miehitettiin kuitenkin vain pari päivää myöhemmin ja kauppa raukesi. Myöhemmin samana vuonna Ruotsi pyrki järjestämään uudet kaupat BMM:n eli entisen ČKD:n kanssa ja Tšekkoslovakiaa miehittänyt Saksa ei varsinaisesti vastustanut hanketta. Maaliskuussa 1940 tehtiinkin uusi sopimus 90:stä vaunusta saman vuoden kesäkuussa. Heinäkuussa Oberkommando des Heeres kuitenkin takavarikoi kaikki valmistuneet vaunut ja Ruotsin toimittamat tarvikkeet, kuten kuulalaakerit. Ruotsille valmistetut vaunut otettiin käyttöön Saksan armeijassa nimellä  PzKpfw 38(t). Ruotsi ei edelleenkään suostunut luopumaan hankkeesta, mutta Saksa ei suostunut käyttämään Saksan hallussa ollutta teollisuuskapasiteettia ruotsalaisvaunujen tuottamiseen. Vaihtoehdoksi tarjottiin vaunujen rakentamista Ruotsissa lisensillä.

## Valmistus ja käyttö Ruotsissa

Ruotsissa vaunujen valmistajaksi ryhtyi Scania-Vabis. BMM toimitti Ruotsiin vaunun piirrokset ja kokoonpanoon tarvittavat laitteistot vuoden 1941 alussa ja saman vuoden toukokuussa TNH-Sv-vaunun prototyypin. Ruotsissa vaunu sai nimekseen Strv m/41 ja niitä rakennettiin yhteensä 116 kappaletta. Vaunujen voimanlähteenä toimi 140 hevosvoiman Scania-Vabis L1664/13 ja pääaseena 37mm Bofors m/38. Vaunusta päätettiin ottaa myös toinen 122 vaunun tuotantoerä, jotka saivat nimekseen Strv m/41 SII. Vastaavasti varhemmat vaunut eroteltiin sittemmin nimellä  Strv m/41 SI. SII-vaunuun tehtiin joitakin parannuksia ensimmäiseen erään verrattuna, kuten 160 hevosvoiman L-603-moottori, jonka takia myös vaunun runkoa piti suurentaa. Etupanssarointia lisättiin 25 mm:stä 50 millimetriin. Myös tykkitorniin tehtiin joitakin muutoksia. Toisen erän vaunut luovutettiin lokakuun 1943 ja maaliskuun 1944 välillä. 122:sta tilatusta vaunusta valmistettiin kuitenkin lopulta vain 104, sillä loput valmistuneista alustoista käytettiin Sav m/43-rynnäkkötykeissä. SI ja SII-mallit säilyivät Ruotsin armeijan käytössä vuoteen 1957 saakka. Osa muutettiin sittemmin muiksi rynnäkkötykeiksi ja 220 muutettiin Pvb 301-kuljetuspanssarivaunuiksi, joita käytettiin 1970-luvulle saakka. Osa tykkitorneista muutettiin kiinteiksi tuliasemiksi.

## Lähteet
Henadz Mardas

**Henadz Aljaksandravitš Mardas** (, łacinkaksi *Hienadź Alaksandravič Mardas*, ; 12. kesäkuuta 1970 Minsk, Valko-Venäjän SNT, Neuvostoliitto, nykyinen Valko-Venäjä – 2. kesäkuuta 2020
) oli valkovenäläinen jalkapalloilija ja jalkapallovalmentaja. Hän edusti Valko-Venäjän ykkösliigassa pelaavaa Smarhonia ja oli pelipaikaltaan puolustaja.

## Lähteet

## Aiheesta muualla
* Profiili on teams.by
Tubuliini

**Tubuliini** on pallomainen proteiini, joka on osa eukaryoottisolujen tukirankaa. Tubuliini polymeroituu mikrotubuluksiksi, joilla on useita tärkeitä tehtäviä muun muassa solunjakautumisessa.

## Rakenne ja tehtävä

Tubuliinit ovat pallomaisia polymeerejä, joista tunnetaan kolmea muotoa α-, β- ja γ-tubuliinit. Kunkin alayksikön molekyylimassa on 50&ndash;60 kDa. Näistä tubuliinien muodoista α- ja β-tubuliinit muodostavat αβ-dimeerin, joka sitoutuu GTP-molekyyliin. Nämä dimeerit polymeroituvat ontoksi putkimaiseksi rakenteeksi, jota kutsutaan mikrotubulukseksi. γ-Tubuliini toimii mikrotubuluksien keskuksena. Tubuliinit sitoutuvat GTP-molekyyleihin ja kykenevät hydrolysoimaan sen GDP-molekyyleiksi. Hydrolyysin seurauksena myös tubuliinin konformaatio muuttuu ja näin mikrotubulukset kykenevät venymään ja kutistumaan. Mikrotubuluksillä on tärkeä rooli muun muassa mitoosissa ja aineiden kuljetuksessa solujen sisällä, koska aineenkuljetukseen osallistuvat kinesiinit liikkuvat tubuliiniyksiköitä pitkin.

## Tubuliini lääkkeiden ja maatalouskemikaalien kohteena
Eräät syöpien hoidossa käytetyt lääkeaineet kuten paklitakseli ja muut taksaanit sekä vinka-alkaloidit ja estramustiini sitoutuvat tubuliiniin ja estävät syöpäsolujen jakautumista. Vinka-alkaloidit estävät mikrotubuluksien muodostumista, kun taas taksaanit estävät niitä purkautumasta. Mikrotubuluksien purkautumista tarvitaan solujen erilaistumisessa. Nämä aineet sitoutuvat β-tubuliiniin. 

Tubuliinin β-muotoon sitoutuvat myös monet bentsimidatsolifungisidit esimerkiksi tiabendatsoli, fuberidatsoli, karbendatsiimi, benomyyli ja tiofanaatti-metyyli. Nämä fungisidit estävät sienisolujen jakautumista häiritsemällä mitoosia ja meioosia.

## Lähteet

## Aiheesta muualla
Karasaki (1905)

**Karasaki** oli keisarillisen Japanin laivaston  sukellusveneiden emälaiva.

## Valmistus
Venäjän vapaaehtoislaivasto tilasi aluksen matkustaja-aluksena Hawthorne Leslie and Companylta Newcastle-on-Tynestä, missä köli laskettiin telakkanumerolla 334. Alus laskettiin vesille 31. tammikuuta 1896 nimellä *S/S Jekaterinoslav* ja se valmistui kesäkuussa.

## Palvelus
Venäjän-Japanin sodassa *Jekaterinoslav* liitettiin osaksi vapaaehtoislaivastoa. Japani valtasi aluksen 6. helmikuuta 1904 Pusanin edustalla sen ollessa matkalla Vladivostokista Odessaan. Alus liitettiin vielä samana vuonna keisarillisen Japanin laivastoon apualuksena nimellä *Karasakimaru* ja se palveli joukkojenkuljetusaluksena helmikuusta lokakuuhun 1904.

Alus otettiin palvelukseen 4. heinäkuuta 1905 torpedoiden kuljetusaluksena nimellä *Karasaki*, jolloin se aseistettiin yhdellä 12 naulan ja neljällä kolmen naulan tykillä. Elokuussa 1906 alus muutettiin sukellusveneiden korjausalukseksi.

Alus luovutettiin 28. elokuuta 1912 rannikkovartiostolle, mistä se palasi 1. huhtikuuta 1920 laivastolle torpedoiden kuljetusalukseksi ja edelleen 1. joulukuuta 1924 sukellusveneiden emäalukseksi. Alus makasi 1939 hylkynä Kuressa ja se nimettiin 1940 *Haikau No.9*:ksi, joka romutettiin 1946.

## Lähteet
*

### Viitteet
17 Songs

**17 Songs** (kreik. julkaisu **17 tragoudiá**, ) on kreikkalaislaulaja María Farantoúrin studioalbumi vuodelta 1990. 

Albumilla Farantoúri laulaa kreikaksi, englanniksi, espanjaksi, italiaksi, korsikaksi, portugaliksi, ranskaksi sekä saksaksi muun muassa Lucio Dallan, Michel Legrandin, Kurt Weillin, Nicola Piovanin, Hollaenderin, Milton Naschimenton, Leon Giecon sekä Vangelisin vanhoja sekä uusia, ennenjulkaisemattomia kappaleita. 

Vierailevia artisteja albumilla ovat argentiinalainen Mercedes Sosa sekä kreikkalainen Dionýsis Savvópoulos. Orkesteria johtaa kuubalainen Leo Brouwer.

## Kappaleet

# Caruso
# San Vicente
# Adio Querida
# Filho 
# Once Upon a Summertime
# Solo le Pido a Dios
# Sol Negro 
# Tóra, xéro (Τώρα, ξέρω)
# La Canzone del Mal di Luna 
# Youkali 		
# Oi kýknoi (Οι κύκνοι)	
# Wenn ich mir was wünschen dürfte 
# Nanoúrisma (Νανούρισμα)
# San Elektra		
# Sarracini 		
# Esta Montana 		
# Odí A' (Ωδή Α')

## Lähteet
* Albumin kansilehtinen
* farantouri.gr

### Viitteet
Diafounou Gory

**Diafounou Gory** on maalaiskunta Kayesin alueen Yélimanén piirissä Malissa. Sen hallinnollinen keskus Tambacara sijaitsee 35 kilometriä Yélimanésta länteen. Kunnassa on 20&nbsp;300 ja keskuskylässä 4&nbsp;600 asukasta (vuonna 2009).

## Maantiede ja ilmasto
Diafounou Goryn kunnan pinta-ala on 547 neliökilometriä. Se rajoittuu idässä Yélimanén piirin Goryn ja lännessä Diafounou Diongagan ja Marenkaffon kuntiin, etelässä Kayesin piirin Séro Diamanoun kuntaan sekä pohjoisessa Mauritaniaan.

Alue on pinnanmuodostukseltaan tasankoa, kukkuloita ja rämeitä. Tasankojen nimet ovat pohjoisessa Mouli, keskiosassa Tambacaran pohjoispuolella Timbréha ja etelässä Guiffin länsipuolella Nema. Kunnan läpi virtaa Senegalin vesistöön kuuluva Térékolé. Kasvillisuus ja eläinkunta ovat kärsineet kuivuudesta, eroosiosta ja ihmisen toiminnasta.

Seutu kuuluu Sahelin vyöhykkeeseen. Kuiva ja viileä kausi kestää joulukuusta helmikuuhun, kuiva ja kuuma kausi maaliskuusta kesäkuuhun ja sadekausi yleensä kesä-heinäkuusta syys-lokakuuhun. Vuotuinen sademäärä on 400–500 millimetriä. Vuoden keskilämpötila on 28&nbsp;°C. Kuumana aikana lämpötila kohoaa 45:een ja sadekaudella 35 asteeseen.

## Asutus
Kuntaan kuuluu 14 virallista kylää ja neljä pikkukylää. Asukkaat ovat etupäässä soninkeja ja vähemmässä määrin fulbeja (haalpular). Vähemmistöinä on bambaroita, khasonkoja ja maureja. Käytännössä kaikki ovat muslimeja.

## Liikenne, elinkeinot ja palvelut
Tambacaran, Koméouloun ja Sambagan kautta kulkee Nioron, Yélimanén ja Kayesin välinen maantie RN23. Muiden kylien liikenneyhteydet ovat heikot.

Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, lehmänpapu ja vihannekset. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan pienimuotoista kalastusta, käsityöammatteja ja kaupankäyntiä. Tambacarassa, Koméoulou-Sambagassa ja Ouologuélassa pidetään viikoittaiset markkinat. Nuoret miehet muuttavat Malin kaupunkeihin, muihin Afrikan maihin ja Eurooppaan, josta he lähettävät rahaa sukulaisilleen.

Kunnassa toimii viisi alakoulua, yläkoulu, koulutus- ja kehittämiskeskus (CED) ja kymmenen koraanikoulua. Terveyspalveluihin kuuluu neljä tasoltaan tyydyttävää terveyskeskusta apteekkeineen. Tambacarassa on jopa lääkäri. Vesihuolto käsittää neljän kylän vesipostiverkot sekä joukon kaivoja ja porakaivoja.

## Lähteet
* 

### Viitteet
August Soldan

**August Leopold Soldan** (8. joulukuuta 1870 Helsinki – 5. tammikuuta 1942 Helsinki) oli suomalainen taidemaalari, joka teki pääasiassa maisemamaalauksia.

Soldanin vanhemmat olivat rahapajan johtaja August Fredrik Soldan ja Marie Soldan omaa sukua Müller. August Soldanin puoliso oli Lydia Soldan omaa sukua Leikas ja heidän poikansa oli taidemaalari Selim Soldan.Taidemaalari Venny Soldan-Brofeldt (1863–1945) oli August Soldanin vanhempi sisar. August Soldan kirjoitti ylioppilaaksi Helsingin ruotsalaisesta normaalilyseosta 1894 ja opiskeli taidealaa Suomen Taideyhdistyksen piirustuskoulussa Helsingissä 1901–1902. Hän teki opintomatkan Tukholmaan ja Kööpenhaminaan 1895.

Soldanin teoksia hyväksyttiin taidenäyttelyyn ensi kerran 1913. Hän työskenteli piirustuksen ja kaunokirjoituksen opettajana Helsingin teollisuuskoulussa 1903–1904 ja Porvoon kansanopistossa.

## Lähteet

## Aiheesta muualla
* Suomalaisen kuvataiteen bibliografia
Selim Soldan

**Sadok Selim Soldan** (13. tammikuuta 1910 Porvoo – 1. tammikuuta 1971 Göteborg, Ruotsi) oli suomalainen taidemaalari, joka teki pääasiassa henkilö- ja maisemamaalauksia.

Soldanin vanhemmat olivat taidemaalari August Soldan ja Lydia Soldan omaa sukua Leikas. Selim Soldan kävi viisi luokkaa Lahden lyseota ja opiskeli taidealaa Suomen Taideyhdistyksen piirustuskoulussa 1928–1931. Lisäoppia hän hankki opintomatkallaan Pariisiin 1939.

Soldanin teoksia hyväksyttiin ensi kerran taidenäyttelyyn 1933. Hän osallistui Suomen Taiteilijaseuran näyttelyyn 1934–1939, 1942, 1943 ja 1956, jolloin hänet kutsuttiin tapahtumaan. Nuorten näyttelyyn Soldan otti osaa 1939, 1940, 1942, 1943 ja 1945 sekä Ruotsin Göteborgissa järjestettyyn yhteisnäyttelyyn 1939. Soldanin teoksia on valittu Amos Andersonin taidemuseon sekä Gösta Serlachiuksen taidesäätiön ja Alfred Kordelinin säätiön kokoelmiin.

Selim Soldan oli Suomen Taiteilijaseuran, Taidemaalariliiton, Suomen Taidepiirtäjien Liiton, Helsingin Taiteilija-Aseveljien ja Göteborgs Konstnärsklubbenin jäsen sekä Taiteilijain Salongin johtokunnan jäsen. Hän sai useita apurahoja ja palkintoja, kuten Hovingin apurahan 1934, viidennen palkinnon valtion taidekilpailussa 1934, von Beckerin stipendin 1934 ja 1938, Kordelinin matkastipendin 1938, Suomen Taiteilijaseuran Kordelinin apurahan 1939 , toisen palkinnon dukaattikilpailussa 1940 ja ensimmäisen palkinnon dukaattikilpailussa 1942.

## Lähteet

## Aiheesta muualla
* Suomalaisen kuvataiteen bibliografia
Zuger Kirschtorte

**Zug Kirschtorte** eli **Zugin kirsikkakakku** on pyöreä, kahden marenkimaisen pohjan väliin, runsaasti kirsikkasnapsilla kostutetusta täytekakkupohjasta ja kreemistä koottu kakku, joka on kotoisin Zugin kantonista Sveitsistä. Kakun pinnalla on paksu kerros tomusokeria ja reunoilla rouhittua mantelia. Zuger Kirschtorte on suojattu nimike, ja siihen saa käyttää ainoastaan Zugissa tai Rigi-vuoren alueella tuotettua ja poltettua snapsia.

## Lähteet
Kathleen Ferrier

**Kathleen Ferrier** (22. huhtikuuta 1912 Preston, Lancashire, Englanti – 8. lokakuuta 1953) oli brittiläinen laulaja, äänialaltaan kontra-altto. Häntä pidettiin Britannian taitavimpiin kuuluvana lyyrisenä kontra-alttona, mutta hänen uransa kesti vain kahdeksan vuotta, sillä hän kuoli rintasyöpään 41-vuotiaana. Sairaus oli pidetty julkisuudelta salassa viimeiseen asti, joten laulajattaren kuolema uransa huippuvaiheessa järkytti koko Britanniaa. Tavallisen opettajaperheen tyttärestä ja puhelinkeskuksen hoitajasta taidemusiikin huipulle noussutta Ferrieriä kuvaillaan hänestä tehdyssä televisiodokumentissa *The Life and Art of Kathleen Ferrier* sodanjälkeisten vuosien rakastetuimmaksi naiseksi Britanniassa.

Ferrier oli lahjakas amatööri jo teini-iässä. Hänen aviomiehensä ilmoitti jo miltei 30 vuoden ikäisen vaimonsa 1940-luvun alussa erääseen laulukilpailuun, jonka tämä yllättäen voitti. Siitä lähtien Kathleen Ferrier panosti ammattilaulajan uraan ja menestyi niin, että vuodesta 1945 alkaen hän esiintyi myös Britannian ulkopuolella. Hänen vakio-ohjelmistoaan olivat kirkkomusiikkiteokset (etenkin Bach, Händel, Mendelssohn) sekä kansanlaulut. Hän teki myös oopperarooleja, joista ensimmäinen oli häntä ajatellen sävelletty Lucretian rooli Benjamin Brittenin *Lucretian ryöstössä*. Hänen tunnetuimmaksi oopperaroolikseen muodostui Orfeuksen rooli Gluckin oopperassa *[[Orfeus ja Eurydike]]*.

Laulajan muistolle omistettu säätiö on vuodesta 1956 lähtien järjestänyt vuosittaista oopperalaulajien kilpailua nimeltä *Kathleen Ferrier Awards*.

## Lähteet
Timo-Erkki Heino

**Timo-Erkki Heino** (s. 1945) on suomalainen toimittaja, joka työskenteli pitkään Yleisradiossa ja erikoistui tutkivaan journalismiin, josta hänet on palkittu kolmella Lumilapio-palkinnolla. Hän toimii nykyisin freelancerinä.

Heino on toiminut muun muassa Yle TV1 -kanavan MOT-ohjelman toimittajana ja Ykkösdokumentti-ohjelmapaikan vastaavana tuottajana. Vuonna 1994 hänelle myönnettiin tiedonjulkistamisen valtionpalkinto Etelä-Afrikkaa käsitelleistä dokumenteistaan.

Heino opiskeli 1960-luvun lopulla valokuvausta Taideteollisen korkeakoulun Kamerataiteen osastolla ja aloitti journalismin Lehtikuvan valokuvaajana 1968. Marras-joulukuussa 2007 Heino piti valokuvanäyttelyn helsinkiläisessä galleria Laterna Magicassa.

## Teoksia
**Pankkien uhrit : kertomuksia täältä jostakin : työpäiväkirja*. Turun yliopisto, 1999. .
**Politics on paper : Finland's South Africa Policy 1945-1991*. Nordiska Afrikainstitutet, 1992. .

## Tunnustukset
* Lumilapio-palkinto
** 1997, *Pankkilaskun maksajat*, TV1
** 2011, tv-ohjelma *Verovapaa vyöhyke*, Yle MOT

## Lähteet

## Aiheesta muualla
*Heinon ohjelmia tuloista ja tuloeroista, Yle Elävä arkisto
*Heinon dokumentteja pankkikriisistä, Yle Elävä arkisto
Euro Hockey Tour 2016–2017

**[[Euro Hockey Tour]]in kausi 2016–2017** on sarjan 21. kausi. Siinä pelaavat Suomen, Venäjän, Ruotsin ja Tšekin miesten jääkiekkomaajoukkueet.

## Kokonaispisteet

## Karjala-turnaus

## Channel One Cup

## Sweden Hockey Games

## Carlson Hockey Games

## Lähteet
* Swehockey.se − Karjala-turnaus 2016
* Eurohockey.com − Sweden Hockey Games returns
* http://avlh.sweb.cz/EHT.pdf 

## Aiheesta muualla
74 (luku)

**74** (**seitsemänkymmentäneljä**) on luonnollinen luku, jota edeltää luku 73 ja seuraa luku 75.

## Matematiikassa
* 74 on puolialkuluku ja siten yhdistetty luku.
* 74 on vajaa luku.
* 74 on palindromi senaarijärjestelmässä (2026).
* 74 on (65:n jälkeen) toiseksi pienin luku, joka voidaan muodostaa eri neliölukujen summana useammalla kuin kolmella tavalla: 7^2+5^2, 8^2+3^2+1^2, 7^2+4^2+3^2 tai 6^2+5^2+3^2+2^2.
* 74 voidaan muodostaa peräkkäisten kolmiolukujen summana: 10+15+21+28.
* Kun 74:ään lisätään se itse takaperin, saadaan neliöluku: 74+47=11^2.
* 74 kuuluu ”nälkäisiin lukuihin” (), koska 2^{74} on pienin kahden potenssi, joka on positiivinen kokonaisluku ja sisältää piin likiarvon kolme ensimmäistä numeroa (314).
* 74 on kahden peräkkäisen alkuluvun (405&nbsp;221 ja 405&nbsp;227) keskiarvon kuutiojuuri.

## Luonnontieteissä
* 74 on volframin järjestysluku jaksollisessa järjestelmässä.
* Germanium-74 on germaniumin vakaa isotooppi.
* Tina-124 on tinan raskain vakaa isotooppi. Sen neutroniluku on 74.
* Telluuri-126 on telluurin raskain vakaa isotooppi. Sen neutroniluku on 74.
* Jodi-127 on jodin vakaa ja luonnossa yleisin isotooppi. Sen neutroniluku on 74.
* Ksenon-128 on ksenonin vakaa isotooppi, jonka neutroniluku on 74.

## Muissa yhteyksissä
* Eurooppatie E74 kulkee Ranskan ja Italian välillä.
* Kantatie 74 kulkee Joensuun ja Ilomantsin välillä.
* AK-74 on venäläinen rynnäkkökivääri.

## Lähteet
Greg Clarke

**Greg Clarke** (s. 1957) on englantilainen jalkapallovaikuttaja, joka on toiminut Englannin jalkapalloliiton The Football Associationin puheenjohtajana vuodesta 2016 lähtien.

Aiemmin Clarke on toiminut The Football Leaguen puheenjohtajana. Hän on toiminut myös Leicester Cityn johtotehtävissä.
BM-27

**BM-27 Uragan** (, "hurrikaani") on Neuvostoliiton armeijassa 1975 käyttöön otettu 220 mm järeä raketinheitin. Raketteja on 16 ja suurin kantomatka noin 35 km.
9М27Ф-raketin massa on 380 kg josta taistelukärki 100 kg. Termobaarisessa 9М51-raketissa on 143 kg taistelukärki. Lisäksi käytettävissä on useamman tyyppisiä rypäleammuksia, sirotemiinoja ja kemiallinen taistelukärki. Lisäksi olemassa on panssarimiinojen levitysraketti 9M59, joka pudottaa yhdeksän miinaa ja 9M27K2, jossa on 24 miinaa.

Järjestelmän on kehittänyt Tutkimus- ja tuotantoyhdistys Splav (СПЛАВ) Tulassa. Splav valmistaa myös Smertš, Grad ja Prima-raketinheittimiä. Uragania on viety ainakin Jemeniin 1994 ja Eritreaan 2007. Muita käyttäjämaita ovat Guinea, Moldova, Syyria, Angola, Kazakstan, Uzbekistan, Turkmenistan, Valko-Venäjä ja Ukraina.

Järjestelmä on sijoitettu ZIL-135LM-kuorma-auton lavalle. BM-27 uudistettiin 2000-luvulla 9K512 Uragan-1M -malliksi, jolloin ajoneuvoalustaksi tuli MZKT-7930 ja sillä voi ampua myös BM-30 Smertšin 300 mm raketteja. Venäjän armeija sai uudistettuja malleja käyttöönsä vuonna 2015.

Ukrainassa BM-27:sta on kehitetty Bastion-03, jossa ajoneuvoalustana on KrAZ-6322.

## Lähteet
BM-30

**BM-30 Smertš** (, "pyörremyrsky") on Neuvostoliiton armeijassa 1987 käyttöön otettu 300 mm järeä raketinheitin.

Raketinheittimessä on 12 laukaisuputkea. Yksittäisen raketin massa on 800 kg ja pienin ampumaetäisyys 20 ja suurin 70 km. Taistelukärki on räjähtävä, termobaarinen, rypäleammus, sirotemiina tai onteloammus panssariajoneuvoja vastaan.

9M528-raketin massa on 815 kg, josta taistelukärki 243 kg. Sen suurin kantomatka jopa 90 km. Vuonna 2012 kehitettiin ulkomaiselle asiakkaalle 9M542-raketti, jonka suurin kantomatka on 120 km ja pienin 40 km. Taistelukärki on 150 kg. Tämä on tarkoitus ottaa Venäjällä käyttöön Tornado-C-raketinheittimessä.

Järjestelmä on sijoitettu MAZ-79111 tai MAZ-543M -kuorma-auton lavalle. Intialle toimitetuissa raketinheittimissä vaihtoehtona on Tatra 816.

## Lähteet

## Aiheesta muualla
* Leon Siciliano, Sam Fellman & Erica Star Domena (28.2.2024) Comparing USA and Russia's best MLRS in the Ukraine war (video, kesto 6 min 39 s  (businessinsider.com)
Lucian Gogonel

**Lucian Gogonel** (s. 23. maaliskuuta 1973 Galați, Romania) on romanialais-ranskalainen karateka. Hän on kuusinkertainen Kyokushinin Euroopan-mestari. Gogonel on voittanut mestaruudet kolmessa eri painoluokassa. Lisäksi hän on voittanut kevytsarjan maailmanmestaruuden 2005. Gogonel on myös kahdeksankertainen Romanian mestari ja kolminkertainen Ranskan mestari.

## Elämäkerta
Lucian Gogonel syntyi Romaniassa, jossa hän kiinnostui jo nuorena kamppailulajeista. Romania oli kuitenkin vahva kommunistimaa tuolloin ja Budo-lajien harjoittaminen oli kiellettyä. Sen sijaan hän harrasti nuorena muun muassa Kreikkalais-roomalaista painia, ammuntaa ja yleisurheilua. Gogonel oli lukiossa Romanian vallankumouksen aikana, jonka päätyttyä kommunismi poistui ja Gogonel alkoi harjoitella Kyokushinia 17-vuotiaana kotikaupungissaan Galațissa. Hänen ensimmäinen ohjaaja oli tuolloin senpai Lucian Ungureanu, vyöarvoltaan 5. dan. Ungureanu oli keskittynyt enemmän Kyokushinin henkiseen puoleen ja Gogonelin mukaan auttoi häntä opettelemaan kunnioitusta kamppailulajeissa. Gogonel oppi myös hänen kauttaan arvostamaan kataa ja kihonia.

## Kilpaura
1990 Gogonel osallistui ensimmäisen kerran paikalliseen turnaukseen Romaniassa ja seuraavana vuonna hän voitti Romanian nuorten mestaruuden alle 70-kiloisten sarjassa.

1992 Gogonelin ensimmäinen ohjaaja Ungureanu antoi opetusvastuun yhdelle vanhimmalleen oppilaalleen Sorin Fechetille, joka auttoi Gogonelia ottelemaan. Ja 1994 hän saavutti pronssia Romanian alueellisessa mestaruuskisoissa kevytsarjassa. Viidensissä Romanian mestaruuskilpailuissa Gogonel voitti kevytsarjan mestaruuden Sibiussa. Samana vuonna hän osallistui ensimmäisiin kansainvälisiin kisoihin unkarissa, Szolnok Cupiin, mutta ei saavuttanut suurta menestystä.

### Romanian mestaruus (1994–1997)
Gogonel osallistui 1995 kuukauden kestäneeseen leiriin Poiana Brasovissa, Romaniassa, jota piti entinen Kyokushinin Euroopan-mestari Nicholas Pettas. Gogonel itse piti leiriä erittäin arvokkaana kehityksensä kannalta. Menestystä tuli myös samana vuonna, kun Gogonel voitti Romanian alueellisen mestaruuden kevytsarjassa, sekä Romanian mestaruuden toisen kerran peräkkäin. Hän voitti myös ensimmäisen järjestetyn Apullum Cupin Romaniassa, jossa Gogonel voitti kaikki neljä otteluaan kevytsarjassa. Hän osallistui myös ensimmäisen kerran EM-kilpailuihin, jotka järjestettiin Romaniassa.

Gogonelin menestys jatkui Romaniassa myös 1996, kun hän saavutti jälleen Romanian alueellisen mestaruuden, sekä Romanian mestaruuden kevytsarjassa. Gogonel voitti pronssia pienimuotoisessa Balkanian mestaruuskilpailuissa, jossa hän voitti yhden kamppailun. Gogonel puolusti myös viime vuoden Apullum Cupin mestaruutta kevytsarjassa, jonka hän voitti toistamiseen.

28-vuotiaana hän muutti Bukarestiin ja sieltä pian Ranskaan, jossa hän on asunut siitä asti.

## Lähteet
Edgar Grönblom

**Ernst Edgar Grönblom** (1. marraskuuta 1883 Turku – 25. tammikuuta 1960 Helsinki) oli suomalainen kauppaneuvos ja teknisen tukkukaupan alalla toimivan Oy Grönblom Ab:n toimitusjohtaja. Yhtiö toimittaa työkaluja ja tarvikkeita teollisuudelle ja on johtavia työstökoneiden ja dieselmoottorien maahantuojia Suomessa. 

Grönblomin vanhemmat olivat kauppaneuvos Ernst Richard Grönblom (1859–1934) ja Anna Maria Asplund (1856–1948). Hän pääsi ylioppilaaksi Turun ruotsalaisesta reaalilyseosta 1902 ja valmistui Dresdenin kauppaoppilaitoksesta 1904.

Grönblom oli isänsä vuonna 1897 perustaman Oy Grönblom Ab:n palveluksessa vuodesta 1904 ja hän oli yhtiön toimitusjohtajana 1919–1953 ja sen jälkeen yhtiön johtokunnan puheenjohtajana 1953–1960. Vuosina 1914–1918 Grönblom johti toiminimen haarakonttoria Pietarissa ja Moskovassa. Hän oli Turun kaupungin komendanttina 1918 ja ylennettiin reservin kapteeniksi samana vuonna. Grönblom oli Alankomaiden varakonsulina Turussa 1923–1933. Hän sai kauppaneuvoksen arvon 1938 ja kauppatieteiden kunniatohtorin arvon 1953.

Grönblom oli Oy Vuoksenniska Ab:n, Tammer Tehtaat Oy:n sekä Crichton-Vulcanin johtokunnan jäsenenä sekä Suomen Teknisen kauppaliiton puheenjohtajana 1945-1948. Hän kuului Turun kaupunginvaltuustoon 1919–1924 ja oli Åbo Akademin valtuuskunnan jäsen vuodesta 1919, Turun ruotsalaisen teatterin johtokunnan jäsen 1916–1934 ja Helsingin ruotsalaisen teatterin valtuuskunnan jäsen vuodesta 1933.

Grönblom oli naimisissa vuodesta 1911 Gerda Kyrklundin kanssa. Heidän poikansa diplomi-insinööri Sven Grönblom (1913–2006) oli  Oy Grönblom Ab:n palveluksessa 1938–1992 myynti-insinöörinä, teknillisenä johtajana, toimitusjohtajana sekä hallituksen puheenjohtajana ja jäsenenä. Hän oli myös Helsingin kaupunginvaltuutettuna.

Edgar Grönblom osti vuonna 1928 Helsingin Eirasta Armfeltintien ja Rehbinderintien kulmasta arkkitehti Onni Tarjanteen vuonna 1911 pankinjohtaja Georg Sidorowille suunnitteleman jugendhuvilan jota alettiin kutsua myöhemmin Grönblomin taloksi. Talon sisustuksen oli suunnitellut Harry Röneholm ja talon puutarhassa oli kuvanveistäjä Viktor Janssonin tekemä suihkukaivo. Grönblom muutti perheineen taloon asumaan vuonna 1933. Myöhemmin talossa asui hänen poikansa Sven Grönblom ensin perheineen, sitten yksin kunnes talo jäi tyhjilleen vuonna 2006 hänen kuoltuaan. Perilliset eivät päässeet sopuun talon kohtalosta ja niinpä autioitunut talo rapistui niin että se herätti jo huomiota tiedotusvälineissäkin. Perikunta myi lopulta talon keväällä 2016.  

Edgar Grönblomin veli diplomi-insinööri, vuorineuvos Berndt Grönblom oli Oy Vuoksenniska Ab:n perustaja ja toimitusjohtaja.

## Teoksia
* *Några fakta : en kritisk granskning av [[Thorsten Renvall|T. Renvalls]] "Skuggornas bok" jämte bidrag till en historik av händelserna på Åland i februari 1918*. Åbo 1924 (Teos digitaalisessa muodossa, Työväenliikkeen kirjasto : Digitaalinen arkisto (Helda))

## Lähteet

## Aiheesta muualla
* Edgar Grönblomin elämäkerta Kansallisbiografiassa
Casper von Koskull

**Casper Wilhelm von Koskull** (; s. 3. syyskuuta 1960) on suomalainen pankkiiri, yritysjohtaja ja hallitusammattilainen, joka toimi Nordean konsernijohtajana marraskuusta 2015 syyskuuhun 2019. Vuoden 2023 alussa hänet nimitettiin yhdysvaltalaisen rahoitusjätin Citigroupin hallituksen jäseneksi.

Koskull työskenteli Nordean palveluksessa vuodesta 2010 lähtien, jolloin hän aloitti sen johtoryhmässä suurasiakkaista ja pääomamarkkinoista vastaavan liiketoiminta-alueen johtajana. Ennen Nordeaa hän työskenteli muun muassa Citibankin, UBS:n ja Goldman Sachsin palveluksessa Helsingissä, Lontoossa, New Yorkissa ja Frankfurtissa.

Koskull on valmistunut ekonomiksi Helsingin kauppakorkeakoulusta ja opiskellut Harvard Business Schoolissa *Management Development* -ohjelmassa. 

Koskull on toiminut Fazerin hallituksen puheenjohtajana ja Ahlström Capitalin hallituksessa vuodesta 2021 sekä ruotsalaisen Stena-varustamoyhtiön hallituksessa vuodesta 2020. Hän istuu myös vuonna 2009 perustetun cleantech-yrityksen Ductor Oy:n hallituksessa. Hän on aiemmin ollut Kansainvälisen kauppakamarin Suomen-valtuuskunnan sekä Partiosäätiön hallintoneuvoston jäsen.

## Lähteet